ที่ประชุมผู้นำอาเซียนเสนอแนวทาง ลดความรุนแรง การช่วยเหลือด้านมนุษยธรรม การปล่อยตัวผู้ถูกคุมขังทางการเมือง ดินหน้าสู่การเจรจา แก้ปัญหาในเมียนมา
นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ ซึ่งเข้าร่วมการประชุมผู้นำอาเซียน ในฐานะผู้แทนพิเศษของนายกรัฐมนตรี ที่กรุงจาการ์ตา ประเทศอินโดนีเซีย ทวีตข้อความผ่านทวิตเตอร์ ระบุถึงการประชุมในครั้งนี้ ว่า ที่ประชุมผู้นำอาเซียน ได้เสนอให้มีการใช้แนวทางการส่งเสริมนโยบายทางสังคมเพื่อความยั่งยืน โดยขับเคลื่อนผ่านกลุ่มเพื่อนประธาน (Friend of the Chair) เพื่อช่วยประสานความพยายามของอาเซียน ในการจัดการกับสถานการณ์ในเมียนมา โดยที่ประชุมฯ เสนอแนะแนวทาง ‘D4D’ (De-escalating violence, Delivering humanitarian assistance, Discharge of detainees and Dialogue) คือ การลดความรุนแรง, การส่งมอบความช่วยเหลือด้านมนุษยธรรมและการแพทย์, การปล่อยตัวผู้ถูกคุมขังทางการเมืองและเดินหน้าสู่การเจรจา ซึ่งจะเป็นแนวทางแก้ปัญหาในขณะนี้ เพื่อความเป็นประชาธิปไตยและการพัฒนา